
Ki szemszögéből nézve a legrosszabb a RePont automata?

Kulcsszavak: dolgozói elégedettségi vizsgálat; hulladék újrahasznosítás; környezetvédelem; RePont automata; betétdíjas rendszer
KI SZEMSZÖGÉBŐL NÉZVE A LEGROSSZABB A REPONT AUTOMATA?
Napjainkban kialakult Magyarországon is a Repont automata, tehát a betétdíjas rendszer, amely 2024. január elsejétől kezdve a gyártók csak ilyen palackokat gyárthattak. Egészen 2024 júniusáig kitartott a nem visszaváltós palackoknak a készlete, így ekkortól kezdődtek el a problémák.
Az Országos Tudományos Diákköri Konferenciára készülő dolgozatom témája a RePont automata hatásai a dolgozói elégedettségre és a logisztikai folyamat áttekintése. A multinacionális kiskereskedelmi élelmiszerüzletekben lehelyezett automatáknak a felépítését szeretném röviden bemutatni, ezután a velejáró feladatait a munkavállalóknak, a folyamat által végbemenő logisztikai utat és legutolsó sorban a dolgozók elégedettséget. Kutatásom céljához kapcsolódva arra keresek választ, hogy a betétdíjas rendszerrel kapcsolatban milyen a dolgozói elégedettség. A kérdésem ehhez kapcsolódva, hogy mennyire elégedettek a RePont automatákkal a multinacionális kiskereskedelmi vállalatoknak a munkavállalói és milyen hátrányokat emelnek ki a betétdíjas rendszer végett?
Kutatásom során primer kutatásokat végeztem, melynél kvantitatív módszer kereteiben kérdőíves felmérést végeztem a dolgozói elégedettség vizsgálása érdekében. A Microsoft Forms formájában készült kérdéssoromra 129 válasz érkezett különböző multinacionális kiskereskedelmi vállalatok munkavállalóitól. Emellett kvalitatív kutatásként készítettem kettő mélyinterjút, az elsőt egy hulladékgazdálkodási specialistával a másodikat pedig egy üzletvezetővel.
A kérdőív kiértékeléseként kapott eredmények során kiderült, hogy a betétdíjas rendszer még túlságosan új és rengeteg negatív élményben részesülnek az alkalmazottak evégett. Úgy gondolom, hogy az eredmények alapján változtatni kéne a forgalmazói oldalról vagy kiskereskedelmi oldalról, hogy pozitív élménnyel gazdagodhassanak a dolgozók.



